Tamagit d tamsalt i ceɣben leqbayel s waṭas, imi seg wasmi id-kren ɣer ddunit ufan-d imannsen ttnaɣen ɣef tmagit-nsen ,imi aṭas n yimnekcamen i yebɣan ad akksen tamurt wa ad mḥun amezruy n yimezwura ,lumaɛna agdud amaziɣ ur ismiḥ ara di lḥeqq-is yezga yettḥarab ɣef laṣel-is d tmurt-is.Ad naf sexdamen aṭas tamagit di tmedyazt tettawi-d ɣef laṣel d uẓar n tutlayt d yidles amaziɣ.ɣef wayagi yenna-d Djellaoui fell-asen: «Asefru amenzu yettwarun ɣef umennuɣ ɣef laṣel d uẓar n tutlayt d yidles n tmaziɣt d asefru yura Muḥend Yidir Ayt ɛemran deg useggas n 1945 deg waggur n yennayer 6».